Szakmai Önéletrajz

1966.07.27-én születtem Budapesten. 9 éves korom óta, kisebb-nagyobb megszakításokkal, gondozok, tenyésztek galambokat. Az MGKSZ tagja 1998 óta vagyok, akkor léptem be a Monori Kisállat és Galambtenyésztő Egyesületbe, majd a 2004-ben megalakult Kakucsi Galamb és Kisállattenyésztő Egyesület egyik alapító tagja voltam, azóta is itt tevékenykedem. Az Egyesület életében aktívan részt veszek, az Egyesület rendezvényeinek egyik főszervezője vagyok.

14 éves koromig alföldi-kőrösi és kecskeméti keringő galambot tartottam, majd középiskolába kerülésem után szüneteltettem a tenyésztést. 1995-ben kezdtem újra a galambászatot, monori keringőt és budapesti magasröptű csapos keringőt tenyésztettem. Egyesületi társaimmal, barátaimmal együtt tenyésztettük ki a kakucsi szarka galambot. A dúcomban jelenleg kakucsi szarka és kőrösi keringő található.

2022-ben választott meg a tagság a Kőrösi és Kecskeméti Keringő Galambot Tenyésztők Fajtaklubjának elnökévé.

Kakucs, 2025.02.01.

 Prohászka Csaba